স্বপ্নের দিনগুলো | অনাবিল সংবাদ
মঙ্গলবার, জুন ২৭, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
স্বপ্নের দিনগুলো
প্রকাশকাল- ২০:৪৭,মার্চ ২৯, ২০১৭,মুক্ত চিন্তা বিভাগে
মকবুলা মন্জুর (শোভা) ……. পাবনা শহরের সাধুপাড়া এলাকার ৫ শহীদ পরিবারের ছোট বোন
এক দুই বছর করে দির্ঘ ৪৬ বছর পার হতে যাচ্ছে, সেই ভয়াবহ কালরাত, এই দিন এই মাস কারো জন্য আনান্দের আবার কারো জন্য ভয়ঙ্কর দুঃখ কষ্টে ভরা।
বিশেষ করে যারা দেখেছে উপলদ্ধি করেছে, তারাই অবশ্য বুঝতে পারবে, এ দিনটা বাঙালীর জীবনে কি কষ্টের ছিল। এরপর দির্ঘ নয়টা মাস কেউ বাড়িঘর, কেউ দেশ ছেড়ে হন্য হয়ে ঘুড়ছে। কতজনা শন্তান হারিয়েছে, স্বামী হারিয়েছে, কেউ বা মা- বোন হারিয়েছে। সেই দিনগুলো কি বর্বরতার মাঝে কাটিয়েছে। এখন মনে হয় সব যেন একটা স্বপ্ন, স্বপ্নের বিভোরে এতোকিছু হয়েছে।
আবার এর মাঝেও কতজনা (বাঙালী) পাকসেনাদের হাতে হাত মিলিয়ে খুন ধর্ষণ হত্যায় সহযোগিতা করেছিল। বিচিত্র এ দেশের মানুষগুলো। ছোট একটা দেশ সামান্য মানুষ অথচ আমাদের দেশের মানুষের মানসিকতার অভাব চিরদিন থেকে গেল। আজ দেশ স্বাধীন হয়েছে উন্নত হয়েছে, এই দেশ বিশ্বের কাছে সোনার বাংলা, শান্তির বাংলা হিসাবে পরিচিত।
কিন্তু আমাদের দেশের মানুষের মানষিকতা ৪৬ বছরেও কোন পরিবর্তন হয় নাই। তবে অর্থ হয়েছে, অর্থের কারণে মানুষের আরো হিংসা, রেশারেশী, অহংকার বেড়েছে, প্রতিযোগিতা বেড়েছে। সবাই আত্ম-অহংকারে নিজেকে বড় মনে করে দেখছে। আন্তরিকতার অভাব সবার মাঝে বিরাজমান। হিংসা সমালোচনার অভাব নেই। অথচ পিছে তাকালে ৪৬ বছর আগে কিভাবে স্বাধীনতা পেলাম, সেটা কেউ বুঝি ভাবার সময় পায় না। তবে যাদের সর্বনাশ হয়েছে, যাদের জান-মাল হারাতে হয়েছে, তাদের মাঝে সেই দঃখ কষ্ট ব্যথা নিয়ে জীবন কাটাতে হচ্ছে। ২৫ মার্চ আসলে সব কিছু অর্থ্যাৎ নয় মাসের সেই কষ্টগুলো যেন অনেক স্মৃতি মনকে উতালা করে দেয়। মনে হয় সব কিছু আমাদের জীবনের স্বপ্ন ছিল। যদিও ছোট ছিলাম সবকিছু গুছিয়ে লিখতে পারবো না। আমাদের জীবনের অনেক কষ্ট বা ব্যথার দিনগুলো, তাই হয়তো মনের মাঝে আজও ধরে রেখেছি।
২৬শে মার্চ ১৯৭১ ভাইয়েরা অস্ত্র ও লাঠি-সোটা গোছনোর জন্য ভীষণ ব্যস্ত ছিল। পরের দিনেই পাবনা টেলিফোন অফিসে পাকসেনাদের শেষ করে স্বাধীনতার পতাকা উড়িয়ে আনান্দ উল্লাস করতে লাগলো বঙ্গযোদ্ধারা, সেই সঙ্গে আমার ভাইয়েরাও। আমাদের বাড়িতে থাকা-খাওয়ার ব্যবস্থা করেছিল যেন বাড়িতে একটা ক্যাম্প করে বসেছিল। শহরের বড় বড় নেতারা এমনকি জেলা প্রশাসক কাদের সাহেব উনি নিজেও এসেছিলেন। বাড়িতে ক্যাম্প করার কারণে আমাদের পরিবারের সবাইকে সুজানগর থানার একটি গ্রামে নিরাপদ স্থানে পাঠিয়ে দেন।
পাকসেনাদের হত্যা করে জয়ের আনান্দের পাশে মুক্তিযোদ্ধাদের চিন্ত ও ভয় ছিল। যেহেতু পাকসেনাদের সব মেড়ে ফেলা হয়েছে, নিশ্চয় তারা অনেক শক্তিশালী হয়ে আসবে। এর মাঝে শত শত মানুষকে পদ্মা চরে পার করে দেয়। নগরবাড়ী ঘাট হতে পাবনা পর্যন্ত গাছ কেটে রাস্তা, কেটে গতিরোধক করা। কিন্তু কোন বাধায় মানলো না। পাকসেনারা এতো শক্তি এবং অস্ত্র নিয়ে এসেছিল তাদের সাথে মোকাবেলা করার শক্তি মুক্তিযোদ্ধাদের ছিল না। পরিস্থিতি বুঝে মুক্তিযোদ্ধারা সবাই যার যার মতো নিরাপদ জায়গায় পালিয়ে যায়। সেই সঙ্গে আমার ভাইয়েরা সুজানগর থানায় পালিয়ে যায়। ওখানে গিয়ে চুপ থাকে নাই, গ্রমের হিন্দু পরিবার যারা ছিলেন তাদের নৌকযোগে ইন্ডিয়ায় পাঠিয়ে দেয়। কারণ পাকসেনাদের হিন্দু পরিবারের প্রতি আক্রোশ বেশী ছিল।
দু-মাস পরে অর্থ্যাৎ ২৫শে জুন ১৯৭১ ভাইয়েরা চলে গেলেন ঢাকা। সেখান গিয়ে অনেক রাজনীতির বন্ধু পেয়ে যায়। তাদের সাথে শুরু করে গেরিলা যুদ্ধ। দির্ঘ ছয় মাসে অনেকগুলো যুদ্ধ করে। যদিও এগুলো স্বাধীনতার পরে ,সংবাদপত্র থেকে সংগ্রহ করা এবং তাদের গ্রুপের বেঁচে থাকা যোদ্ধাদের কাছে মুখে শোনা। ০৬/০৭/১৯৭১ তারিখে প্রথম মালিবাগ পেট্রোল পাম্প উড়িয়ে দেন, ১৮/০৭/১৯৭১ তারিখে জিপিও উড়িয়ে দেন। ২৬/০৮/১৯৭১ তারিখে পুবাইলে ট্রেন উড়িয়ে দেন তাতে দুটি বগি ধবংস হয়ে যায়, এবং অনেক পাক সেনা মারা যায়। ০২/০৯/১৯৭১ তারিখে এজিবি কলোণী সংলগ্ন একটি পাওয়ার ষ্টেশন বোমা মেরে উড়িয়ে দেন। এছাড়া খিলগাঁয়ে ঐ স্কুলে মগবাজার পাওয়ার হাউজে ওনারা অপারেশন চালায়।
এরপরেও ভাইয়েরা রাজধানীতে রাজাকার আলবদর যারা ছিল তাদের ভয় দেখিয়ে বেনামী পত্র (চরমপত্র) পাঠাতেন। কিছু পোষ্ট করে আবার কিছু পত্র রাতের অন্ধকারে রাজাকারদের বাড়িতে গিয়ে জানালার ফাঁক দিয়ে ফেলে দিতেন। কোন কিছুতেই তাদের ভয় ছিলনা । ছিল শুধু তাদের স্বপ্ন কিভাবে এই দেশ রক্ষা করবে। কিভাবে দেশ স্বাধীন হবে। আমার ভাইয়েরা ঢাকাতে এতো কিছু করেছিল সেটা আমাদের জানা ছিল না। তবে মা-বাবা সব বুঝতো। মা-বাবা কিছু বললে উত্তর দিত সবাই যদি ছেলেকে আটকে রাখে তাহলে এ দেশ স্বাধীন করবে কে? তাদের আদর্শ, সততা, বীরত্ব’র জন্য অনেক গর্ব হতো। কিন্ত এখন মনে হয় উনারা অনেক ভূল করে গেছেন। উনারা যদি দেশের জন্য জীবন না দিতেন, তাহলে আমাদের পরিবারটা ধবংস হতো না। সমাজ ও মানুষের কাছে অনেক বড় হয়ে থাকতে পারতো। এই দেশ বা দেশের মানুষ আমার ভাইদের কি মূল্য দিয়েছে। সব ক্ষতি তো আমাদেরই হয়েছে। এতো ত্যাগ ও জীবনের বিনিময়ে তারা কি পেয়েছে? বরং ৪৫/৪৬ বছর পর কিছু রাজাকারেরা প্রচার করেছে আমার ভাইয়েরা নাকি মুক্তিযোদ্ধা ছিলনা। হয়তো বা আর ২/৩ বছর পর শুনতে হবে আমার ভাইয়েরা মুক্তিযোদ্ধা নয় রাজাকার ছিল। এটা অস্বাভাবিক কিছু নয়।
৫/১২/১৯৭১ ডিসেম্বর অঞ্জু ও রঞ্জু দুই ভাই কয়েকজন সহপাঠি নিয়ে একটি অপারেশনে যান। ০৮/১২/১৯৭১ তারিখে উনাদের ফেরার পথে রুপগঞ্জ পাকসেনাদের সঙ্গে সম্মুখ যুদ্ধ হয়। পাকসেনারা খোঁজ পেয়ে চারিদিকে বাঙ্কার করে গ্রামটা ঘিরে ফেলে। ভাইয়েরা সেটা বুঝতে পারে নাই। কারণ বেশ কয়েকমাস ধরে উনারা ঐ গ্রাম দিয়ে যাতয়াত করতেন। আসার পথে হঠাৎ করে গুলির শব্দ পেয়ে তারা নিজেরাও প্রস্ততি নেন। কিন্তু দূর্ভাগ্য উনারা মাঝখানে পড়ে যান। পাক সেনারা চারিদিক থেকে ঘিরে ফেলে। তারপর সেখানে সম্মুখ যুদ্ধে ভাইদের গ্রুপের ৫জন মারা যান।
আমাদের জানতে ইচ্ছা হয়, ভাইয়েরা তো প্রায় ৬/৭ মাস রাস্তা ধরে ঐ পথ দিয়ে যাতয়াত করতেন। অর্থ্যাৎ রুপগঞ্জ ত্রিমহনা তাদের গোপন ঘাটি ছিল। হঠাৎ কিভাবে পকাসেনারা জানলো ঐ পথ মুক্তিবাহিনী চলাচল করে? নিশ্চয় কোন রাজাকার আলবদর তাদের খোঁজ দিয়েছিল। নইলে ঐ গহিন গ্রামের জঙ্গলের মাঝে পাকসেনারা কেন লুকিয়ে ছিল? মুকুল, ভগ্নিপতি মন্জ এবং আরো দুজন সহপাঠি ১১/১২/১৯৭১ তারিখে মাকে দেখার জন্য বাসায় আসে। ১২/১২/১৯৭১ তারিখ থেকে সমস্ত ঢাকা কারফিউ থাকার জন্য সকালে যেতে পারে নাই। পাকবাহিনীর পিচাশেরা কিভাবে বুঝতে পেরেছিল ১০# মধুবাগ মগবাজার তাদের বড় ভাইয়ের বাড়িতে তারা অবস্থান করছেন? পাকসেনারা এতো বড় আকারের তথ্য পেয়েছিল যার প্রমান আরো মিলে গিয়েছিল ১২/১২/১৯৭১ তারিখে। দুপুর ৪টায় পাকসেনারা আমাদের বাড়ীর চারদিকে ঘিরে ফেলে, ভারি মেশিনগান ফিট করা । কি ভয়ঙ্কর দিনটা ছিল। এরপর বাড়ীর সবাইকে বাহিরে নিয়ে বসায়। ভাইদের বাড়ে বাড়ে নানা প্রশ্ন করে। তাদের হাতে অনেকগুলো লিখা কাগজ ছিল। কাগজগুলো পড়ে পড়ে ভাইদের নাম ঠিকানা বলতে থাকে। তাতে ভাইয়েরা সব অস্বীকার করেন এবং ছদ্ম নাম বলেন। তাতে পাকসেনারা জোরে ধমক দেয়। অঞ্জ, রঞ্জ, মোজাম্মেল কোথায় এবং কে কি করেন, তাদের নাম ধরে সব সঠিক তথ্য বলে দিয়েছিল। তারপর ৫জনকে গাড়িতে তুলে নিয়ে যায়। আমার ভাইদের আর পাই নাই। এমনকি তাদের লাশ বা চিহ্ন কিছুই খুজে পাই নাই।
এখন শুধু সবার কাছে আমাদের পরিবারের একটাই প্রশ্ন? পাক সেনারা কিভাবে জানতো আমার ভাইয়েরা মুক্তিযোদ্ধা ছিল? বাড়িতে ক্যাম্প করেছিল, তাই বাড়িতে আগুন দিয়েছিল, কিছু লুটতরাজ করে নিয়েছিল। এগুলোতো নিশ্চয় পাক সেনারা করে নাই? এতো সঠিক তথ্য নিশ্চয় আমাদের পাবনা বাসির কাছে পাওয়া। কি ছিল তাদের অপরাধ? নয়টা মাস বেচে থেকে মাত্র ৮দিনের ব্যবধানে তারা ১০জন মুক্তিযোদ্ধা চিরতরে চলে গেলেন।
উনারা সব সময় বলতেন অনেক বড় বড় বিপদ থেকে যখন রেহাই পেয়েছি, ইনশাল্লাহ আমরা মরবো না। কত আশা স্বপ্ন ছিল তাদের, এই দেশ বিজয় হবে। মায়ের হাতে বিজয়ের পতাকা তুলে দেবে।
তাদের কাঙ্খিত আশা সব শেষ হয়ে গেল। বিজয় হলো কয়দিন পর, কিন্তু তারা আর দেখতে পেল না। এই কষ্টটা মৃত্যুর আগ পর্যন্ত আমাদের তাড়িয়ে নিয়ে বেড়াবে।
← বেনাপোল ইমিগ্রেশনকে আদর্শ ইমিগ্রেশন করা হবে … ড. মঈনুল খান
ঈশ্বরদীতে ঐতিহাসিক মাধপুর দিবস পালিত →
সাম্প্রতিক সংবাদ
হার্টের একটি সমস্যা
ঈদ শান্তি ও বন্ধুত্বপূর্ণ সমাজ গড়ে তোলে : রাষ্ট্রপতি
213712
কাজল-ধনুশ প্রথমবার একসঙ্গে
ঈদের আনন্দ সেরে ওদের আর বাড়ি ফেরা হলনা আলীকদমে শোকের মাতম, সড়ক দুর্ঘটনা নিহত-৪, আহত প্রায় চল্লিশ
কবি বন্দে আলী মিয়া– আর আমি ফিরিবনা তোমাদের তরে
শৈশবের দুরন্তপনা…..
ঈদ আনন্দ উপভোগে চাটমোহর- হান্ডিয়াল সড়কে বিনোদন পিয়াসীদের উপচে পরা ভীড়
ঈশ্বরদীর অপহরণকৃত ৩ পথ শিশু উদ্ধার অপহরণকারী ৫ জন গ্রেফতার
ঈদে বেড়াতে গিয়ে সড়ক দুর্ঘটনায় ভাঙ্গুড়ায় মোটরসাইকেল আরোহীসহ আহত ৩
মাগুরায় ঈদের নামাজ পড়লেন সাকিব আল হাসান
সবাইকে মিলেমিশে সুখী, সমৃদ্ধ ও উন্নত বাংলাদেশ গড়ার আহ্বান: ঈশ্বরদী ঈদগাহ মাঠে ভূমি মন্ত্রী
গণভবনে ঈদ শুভেচ্ছা বিনিময় করছেন প্রধানমন্ত্রী
শোলাকিয়া ঈদের জামাত অনুষ্ঠিত
বন্ধুত্ব নাকি বেশিকিছু!
রাজশাহী ও চলনবিলের সংবাদ
শৈশবের দুরন্তপনা…..
ঈদ আনন্দ উপভোগে চাটমোহর- হান্ডিয়াল সড়কে বিনোদন পিয়াসীদের উপচে পরা ভীড়
ঈশ্বরদীর অপহরণকৃত ৩ পথ শিশু উদ্ধার অপহরণকারী ৫ জন গ্রেফতার
ঈদে বেড়াতে গিয়ে সড়ক দুর্ঘটনায় ভাঙ্গুড়ায় মোটরসাইকেল আরোহীসহ আহত ৩
সবাইকে মিলেমিশে সুখী, সমৃদ্ধ ও উন্নত বাংলাদেশ গড়ার আহ্বান: ঈশ্বরদী ঈদগাহ মাঠে ভূমি মন্ত্রী
ধুনটে সেচ্ছাসেবী সংগঠনের উদ্দ্যোগে ঈদ সামগ্রী বিতরণ
শেষ সময়ে রাজশাহীতে আতর টুপির দোকানে ক্রেতাদের ভিড়
রাজশাহীতে কঠোর নিরাপত্তায় ঈদের প্রস্তুতি সম্পন্ন
আজ চাটমোহরের হান্ডিয়ালে রথযাত্র উদযাপিত হবে
মায়ের মতো ভালোবাসা দিয়ে প্রধানমন্ত্রী শেখ হাসিনা দেশের মানুষের সেবা করছেন: ঈশ্বরদীতে ভূমিমন্ত্রী
হৃদয়ে ভাঙ্গুড়ার প্রশংসনীয় উদ্যোগ
ভাঙ্গুড়া হাজী জামাল উদ্দিন কলেজের চার তলা ভবনের ভিত্তি প্রস্থর স্থাপন
পত্নীতলাই NHS’14 বন্ধু গ্রুপের ইফতার ও দোয়া মাহফিল অনুষ্ঠিত
গাবতলী সদর ইউনিয়নে ঈদুল ফিতর উপলক্ষে গম বিতরণ
গাবতলী পাইলট হাইস্কুলের ২০০৩ সালের এসএসসি ব্যাচের ইফতার

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০